ArabovMK/tajik-wikipedia-corpus huggingface dataset:
Бетарафӣ

Бетарафӣ — ҳаммаънои раванди нейтралитет — тарз (принсип)-и фаъолияти хориҷии давлатҳо ва созмонҳои байналмилалӣ. Бетарафӣ мафҳумест, ки дар мавриди моҷароҳои сиёсии байналхалқӣ корбурд мешавад. Дар шароити инкишофи осоиштаи муносибатҳои байналхалқӣ маънои иштирок накардан дар блокҳо ва иттифоқҳои ҳарбиро ифода менамояд. Принсипи бетарафӣ мақоми махсуси ҳуқуқии давлат, сиёсати давлатҳо ва фаъолияти сарварони сиёсиро, ки аз номи халқ ва давлат амал менамоянд ва бо мақсади таъмини инкишофи мутаносиби муносибатҳои байниҳамдигарии давлатҳо ва таъмини амнияти байналхалқӣ ба амал бароварда мешаванд, таҷассум менамояд. Принсипи бетарафӣ як навъи инъикоси вазифаҳои гуманистии сиёсати бузург ва низоми давлатдории муосир маҳсуб меёбад. Навъҳои зерини бетарафӣ мавҷуданд: Мавқеи бетарафиро ишғол намудан омилҳои муносибатҳои байналхалқӣ ва истифодаи ҳуқуқи худмудофиаро истисно намекунад. Мувофиқи Ойинномаи СММ давлатҳои бетараф дар сурати таҳдид ба амнияти онҳо ҳуқуқи ҳимояи танҳоӣ ва ё дастаҷамъиро пайдо менамоянд. Принсипи бетарафӣ ва навъҳои асосии он бетағйир намемонанд. Гузариши олами сиёсӣ аз ҳолати "биополярӣ" ба ҳолати "монополярӣ" ва инкишофи гуногунмарказию бисёрмарказӣ, тағйироти кулли инкишофи геополитикии олам, авҷи равандҳои модернизатсионӣ, демократикунонӣ, интегратсионӣ ва умуман, инкишофи умумисайёравӣ на танҳо хусусиятҳо, балки моҳияти принсипи мазкурро тағйир медиҳанд. Таъсири авҷи сепаратизм, миллатгароии канора, экстремизм ва ҷараёнҳои дигари иртиҷоӣ ба принсипи бетарафӣ беш аз пеш эҳсос мегарданд. Чунин ҳолат риояи бечунучарои бетарафиро истисно мекунад.
Бета-коҳиш

Бета-коҳиш (-коҳиш) коҳиши радиофаъоли ҳастаи атом, ки дар натиҷаи он ҳаста электрон ё позитрон меафканад. Ин раванд ба туфайли худ аз худ табдилёбии яке аз нуклонҳои дохилиҳастаи ба нуклони ҷинси дигар, яъне нейтрон ба протон ва ё баръакс, протон ба нейтрон сурат мегирад. Дар мавриди якум аз ҳаста электрон (е –) хориҷ мегардад (– -коҳиш). Дар мавриди дуюм аз ҳаста позитрон (е +) хориҷ мешавад (+ -коҳиш). Электрону позитронҳои дар вақти бета-коҳиш хориҷашванда бета–зарраҳо номида мешаванд. Дар рафти ин табдилот боз як зарраи дигар – нейтрино (мавриди + -коҳиш) ё антинейтрино (мавриди – -коҳиш) пайдо мешавад (дар натиҷаи таҳқиқоти -коҳиш нейтрино ва антинейтрино кашф ва мавҷудияташон тасдиқ карда шуд): Ҳангоми – -коҳиш адади протонҳо дар ҳаста якто зиёд, адади нейтронҳо бошад, якто кам мешавад. Адади массавии ҳаста (А) тағйир намеёбад, зеро он ба адади умумии нуклонҳо дар ҳаста баробар аст. Ҳастаи маҳсул дар ҷадвали даврии Менделеев аз тарафи рости ҳастаи аввала ҷой мегирад. Баръакс, дар раванди + -коҳиш адади нейтронҳо якто зиёд мешавад ва ҳастаи маҳсул аз тарафи чапи ҳастаи аввала ҷой мегирад. Табдилёбии протон ба нейтрон дар дохили ҳаста ҳангоми яке аз электронҳои К-қабати ба ҳаста наздиктаринро забт намудани протон (К-забт) низ ба амал меояд ва ҳаста дар ҷадвали даврии Менделеев як хона ба тарафи чап мекӯчад. Вақти аз протон ва нейтрон иборат будани ҳастаи атом равандҳои коҳиш як унсурро ба унсури дигар табдил медиҳанд, мас.: Алҳол қариб 1500 изотопҳои -радиофаъол маълуманд, ки даври нимкоҳиши онҳо аз 2,510 –2 с (5 12) то 410 12 солро (75 187) ташкил медиҳад. Дар вақти бета-коҳиш вайроншавии қонуни бақои ҷуфтият ҷой дорад, ки дар асимметрияи самти ҳаракати электрони аз ҳаста афканда дар фазо зоҳир мегардад: дар самти спини ҳаста назар ба самти муқобил камтар электрон афканда мешавад.
Бетан

Эберт Уилям Ананкио — футболбози бразилӣ, муҳофизи марказӣ.
Бета-зарра

Бета-зарра (-зарра) — электрон ва позитроне, ки ҳастаи атом ҳангоми бета-коҳиш меафканад. Сели бета-зарраҳо бета-афканиш номида мешавад. Бета-зарраҳо аз тарафи физикдони фаронсавӣ А. А. Беккерел соли 1876 кашф карда шуда буданд. Ҳоло маълум аст, ки бета-зарраи манфӣ заряднок электрон ва бета-зарраи мусбат заряднок (+) позитрон мебошад. Фарқи бета-зарраи манфӣ заряднок аз электрони одӣ фақат дар "ҷойи тавлид" — ҳастаи атом (на абри электронии атрофи ҳаста) ва суръати (энергияи) ҳаракат (270 000 кмс) аст. Энергияи бета-зарраҳо бефосила аз сифр то ягон энергияи калонтарин, ки аз изотопи коҳишёбанда вобаста аст, тақсим шудааст ва дар ҳудуди аз 2,5 кэВ (барои Рений-187) то даҳҳо МэВ мехобад. Ниг. низ Бета-коҳиш. Нигаред низ Эзоҳ Адабиёт Шаблон:--.
Бета-функсия

Бета-функсия (-функсия, бета-функсияи Эйлер ё интеграли Эйлери) — функсияи махсусе, ки бо формулаи зер муайян карда мешавад: муқаррар шуд ҳангоми 0 0, 0 0. Бета-функсияро ба мисли гамма-функсия баъзан "интеграли Эйлер" низ меноманд, ки онҳо дар масъалаҳои назарияи функсияҳои махсус вомехӯранд. Қисми зиёди интегралҳое, ки ба воситаи функсияҳои элементарӣ ифода намешаванд, ба воситаи интегралҳои Эйлер ифода меёбанд. Бета-функсия нисбат ба аргументҳои худ — ва симметрӣ аст, яъне ва бо гамма-функсия вобастагии зеринро дорад: ин ҷо — Гамма-функсия;.
Бето Бианки

Роберто Луиз Бианки Пеллисер — футболбози бразилӣ, маснадашро анҷом додааст.
Бета-табобат

Бета-табобат — яке аз тарзҳои шуоъшифоӣ. Бета-табобат ба тавассути электронҳо (бета-зарраҳо), ки ҳангоми бета-коҳиши изотопҳои радиоактив хориҷ мешаванд, сурат мегирад. Бета-табобат чанд хел мешавад: аппликатсиявӣ, дохилибофтавӣ, дохилибаданӣ ва ғ. Ҳангоми бета-табобати аппликатсиявӣ ба қисмҳои осебдидаи бадан аппликаторҳое, ки изотопҳои радиоактиви фосфор ва таллий доранд, гузошта мешавад. Бета-табобати аппликатсиявиро барои табобати ангиомаи мӯйрагҳо, баъзе бемориҳои музмини чашм, лейкоплакияи луобпардаҳо ва ғ. истифода мебаранд. Бо усулҳои дигари бета-табобат омосҳои бадфарҷомро табобат мекунанд. Дар мавриди бета-табобати дохилибофтаӣ ба бофта маҳлулҳои радиоактиви поллоидии тило, иттрий, нуқра ё пайвандакҳои (штифтҳои) дарозиашон 3–4 см-аи дорои изотопи тило ё иттрий ворид менамоянд. Дар аснои бета-табобати дохилибаданӣ маҳлули коллоидии тило -ро баъди ҷарроҳии саратони шуш, тухмдон, меъда ва рӯдаҳо ба ҷавфи шикам ё пардаи шуш мефиристанд. Ҳангоми бемориҳои ғадуди сипаршакл доруҳои йоддор ва узвҳои хунофар доруҳои фосфор -ро таъйин менамоянд.
Бето Алмейда

Роберто де Алмейда — футболбози бразилӣ, маснадашро анҷом додааст.
Бето Да Силва

Луиз Умберто да Силва Силва (декабри 1996, Лима, Перу) — футболбози перуӣ, ҳамлагар.
Бетатрон

Бетатрон (аз бета + элек трон) — суръатфизои даврии электронҳо, дастгоҳ барои шитоб додани электронҳо то нерӯҳои баланд. Таърих Бори аввал бетатронро олими норвегиягӣ Ролф Видероэ соли 1928 сохт, вале он кор накард. Аввалин бетатрони амалкунандаро олими амрикоӣ Доналд Керст соли 1940 дар Донишгоҳи Иллинойс (ИМА) сохт. Маҳз дар бетатрон аввалин маротиба лаппишҳои квазидаврие, ки зарра иҷро мекунад (лаппишҳои бетатронӣ), пурра омӯхта шуданд. Тарзи кор Бетатрон аз рӯйи сохтор аз электромагнити бузурге иборат аст, ки дар байни қутбҳои он камераи вакуумии тороидалӣ ҷойгир аст. Электромагнит дар байни қутбҳо майдони магнитии тағйирёбанда (бо қонуни синус тағйирёбанда ва басомади 50 Ҳс) меофарад, ки шиддатнокии он дар камераи вакуумӣ майдони электрикии гирдбодшакл-ро индуксия мекунад. Ба камераи вакуумӣ бо ёрии тӯпи электронӣ (инжектор) дар авв. ҳар даври афзоиши майдони магнитӣ электронҳо афканда, аз тарафи майдони электрикии гирдбодӣ ба раванди суръатфизоӣ дар мадори даврӣ кашида мешаванд. Вақте ки майдони магнитӣ қимати калонтарин мегирад (дар охири чоряки якуми ҳар давр), раванди суръатфизоии электронҳо қатъ шуда, ба сустшавӣ майл мекунад, чунки майдони гирдбодӣ самташро иваз менамояд. Электронҳо аз рӯйи мадори даврии радиусаш доимӣ дар майдони магнитии афзоянда ҳаракат мекунанд. Нигоҳ доштани электронҳо дар мадори радиусаш доимӣ бо роҳи интихоби муайяни нисбати бузургиҳои майдони магнитӣ дар мадор ва дохили он таъмин карда мешавад. Даври корӣ – чоряки якуми (афзояндаи) даври майдони магнитӣ мебошад. Электронҳое, ки энергияи калонтарин мегиранд, аз мадори мувозинатӣ мебароянд, ё аз камера бароварда мешаванд, ё ба ҳадафи боздории дар дохили камера мавҷудбуда равона карда мешаванд. Боздории электронҳо дар ин ҳадаф дар майдони кулонии ҳастаҳо ва электронҳо боиси пайдоиши афканишоти электромагнитии боздорӣ мегардад, ки энергияи калонтарини он ба энергияи кинетикии электронҳо Е е дар охири сураътфизоӣ (шитобгирӣ) баробар аст. Фотонҳои боздорӣ ба самти ҳаракати электронҳои аввала дар шак-ли махрути борик афканда мешаванд. Спектри энергетикии онҳо бефосила мебошад ва ҳар қадар энергияи фотонҳо кам бошад, ҳамон қадар онҳо дар афканишоти боздорӣ зиёданд. Ҳосил кардани -афканишоти электромагнитии баландэнергия ба воситаи боздории электронҳои баландэнергия дар ҳадаф – усули содатарин ва пурмаҳсули ба даст овардани дастаи -квантҳои баландэнергия барои таҷрибаҳо дар соҳаи физикаи ҳаста ва зарраҳои бунёдӣ мебошад. Бетатронҳо бисёртар ҳамчун манбаи афканишоти боздорӣ истифода мешаванд. Бо ёрии бетатрон нуқсҳои қисмҳои филиззии ғафсиашон 50–60 см-ро ошкор кардан мумкин аст. Бетатронҳо бо сохтор ва идоракунии сода, инчунин камарзишӣ дар ҳалли масъалаҳои амалӣ дар ҳудуди энергияҳои 20–50 МэВ васеъ истифода мешаванд.
Бето (футболбоз, тав. 1975)

Жоберт Араужо Мартинс — футболбози бразилӣ, нимҳимоятгари Ҳамлагар.
Бето (футболбози бразилӣ, тав. 1976)

Жилберто Галдино Дус Сантос — футболбози бразилӣ, нимҳимоятгари пойгоҳӣ.
Бето Акоста

Алберто Мартин Акоста Мартинес (январи 1977, Монтевидео, Уругвай) — футболбози уругвайӣ, ҳамлагари марказӣ.
Бетово (ноҳияи Брянск)

Бетово — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Брянск, ки дар вилояти Брянск қарор дорад, дохил мешавад.
Бетпак-Дала

Бетпак-Дала биёбон дар Қазоқистон. Аз ғарб ба шарқ ба масоҳат 400 км, дар байни пастхамиҳои дарёҳои Сарису, Чу ва кӯли Балхаш доман густардааст. Масоҳ. қариб 75 ҳазор км 2. Баландии даштҳои нишеби ноҳамвор аз с. б. ба ҳисоби миёна 300–350 м (ҷойи аз ҳама баландаш–кӯҳи Ҷамбул, 972 м). Қисми ғарбиаш бо қабати таҳшинҳои мезозойӣ ва палеогенӣ пӯшида шуда, қисми шарқии он аз ҷинсҳои санги хоро ва ҷинсҳои таҳшинии метаморфии полеозой таркиб ёфтааст. Иқлим Иқлимаш биёбонӣ ва ниҳоят хушк. Боришоти солона –100–150 мм. Ҳарорати миёнаи январ –12 – 14°С, июл аз 24 то 26°С. Биёбони регзори явшонӣ, шӯрзаминҳо, кӯлҳои хурди шӯр, дараҳои ноҳамвор ва заминҳои хокашон бӯр бештар дар қисми ғарбӣ мавҷуд буда, дар шарқи он биёбони санглох ва гилнок, талу теппаҳо вомехӯранд. Бетпак-Дала аз обҳои зеризаминӣ ва заминҳои фароз бой аст. Дар сеяки масоҳ. он об бароварда шуда, зиёда аз 2 ҳазор чоҳҳои нақбӣ ва лӯладор сохта шудааст. Бетпак-Дала ҳамчун чарогоҳи баҳорию тирамоҳӣ истифода мешавад, заминҳои нав барои киштукор кушода шудаанд.
Бетон

Бетон (аз) — масолеҳи бинокории сунъӣ, ки аз санг, омехтаи моддаҳои илтиҳоқӣ (бо об ё бе он), регу шағал, оҳаксанг ва моддаҳои иловагӣ (аксаран барои беҳтар шудани хусусиятҳои бетон ва гирифтани ранги мувофиқ) ҳосил мешавад. Навъҳои бетон Бетон якчанд навъ (абрақдор, сафолбетон, дажғол ё нахшадӣ ва ғайра) буда, мутобиқ ба анвои худ дорои хусусияти кислота ва гармитобоварӣ, обгузаронӣ, сармобардорӣ, мустаҳкамӣ ва ғ. аст. Бетонро ҳанӯз аз замонҳои пешин римиёни қадим дар сохтмони равоқҳо, гумбазҳо, тоқҳои зафар, акведукҳо ва монанди инҳо фаровон истифода кардаанд. Барои мустаҳкамтар шудани бетон гач, гили кулолӣ, оҳаксанг, асфалт ва ғайраро низ ба кор мебаранд. Таърих Пас аз таназзули Империяи Рум истифодаи бетон қатъ мешавад ва аз садаи дар дигар мамолики Аврупо аз нав ривоҷ мегирад. Такомул ва равнақи бетон бо пайдоиши семент дар Русия (аввали садаи) робитаи наздик дорад. Бетон баъди ба вуҷуд омадани оҳанубетон маъмултар мегардад. Он ҳоло бештар дар сохтмони роҳҳои автомобилгард ва биноҳои маъмурию истиқоматӣ (конструксияҳои калонблок, конструксияҳои калонпанел, конструксияҳои оҳанубетонӣ ва ғайра) истифода мешавад.
Бетсау

Бетсау — коммуна дар Австрия, дар замини федералии Форарлберг. Ба ҳавзаи Брегентс дохил аст. Аҳолӣ — 1984 нафар (ба вазъи 31 декабри соли 2005). Масоҳат — 34,42 км.
Ҳанс Бете

Нишони зарини Ломоносов Ҷоизаи Румфорд Медали Ҳенри Дрейпер медали Кэтрин Брюс узви Ҷамъияти физикии Амрико Ҳанс Албрехт Бете — физикдони ситорашиноси амрикоӣ, дорандаи Ҷоизаи Нобели физик. Зиндагинома Хатмкардаи Донишгоҳи Франкфурт, Донишгоҳи Мюнхен (1924–28). Соли 1933 ба Британияи Кабир ва соли 1935 ба ИМА муҳоҷират кардааст. Профессор Университет Корнел дар Итака (иёлати Ню-Йорк). Аз соли 1941 шаҳрванди Амрико. Таҳқиқоташ ба физикаи ҳаста ва атрофизика бахшида шудаанд. Вокуниши протон-протонии реаксияҳои термоядроиро кашф кардааст. Вокуниши шашзинагии карбонию нитрогениро пешниҳод намуд, ки барои маънидод кардани раванди ҷараёни вокунишҳои термоядроӣ дар ситораҳои бузург (1938, новобаста аз К. Вайтсзеккёр) имкон медиҳад. Бете формулаи муайян намудани талафоти энергияи зарраҳои заряднокро, ки дар модда ҳаракат мекунанд, кашф кардааст. Соли 1947 ба назарияи квантӣ ислоҳоти радиатсиониро ворид карда, назарияи аз нав меъёрбандиро асос гузошт ва ба ин васила ғеҷиши лэмбовӣ-ро маънидод кард. Дар назарияи зарраҳои бунёдӣ муодилаи Бете–Солпитер, ки системаи ду зарраи таъсири мутақобиладоштаро тавсиф медиҳад, васеъ истифода мешавад. Бете дар соҳаи назарияи квантию кимиёии майдони кристаллӣ таҳқиқот бурдааст. Муаллифи зиёда аз 250 корҳои илмӣ мебошад. Дар охири умр (бист соли охир) дар соҳаи физикаи нейтрино кор карда, аз ҷумла як қатор асарҳояшро ба норасоии нейтринои офтобӣ бахшидааст. Ҷоизаҳо Дорандаи мукофотҳои байналмилалии ба номи М. Планк, Э. Ферми, медали миллии илмии ИМА, медали бузурги тилоии ба номи В. М. Ломоносов барои комёбиҳои бузург дар соҳаи физика, медали тилои Брюс. Ба ифтихори Бете астероид номгузорӣ шудааст (30828 Бете).
Беттину Краксӣ

Бенедетту (Беттину) Краксӣ (феврали 1934, Милан, Итолиё — 19 январи 2000, Хаммамет, Тунис) — сиёсатмадори итолиёвӣ, раиси Шӯрои вазирони Италия аз 4 августи 1983 то 17 апрели 1987. Пайвандҳо Нигаред низ.
Бефосилагӣ

Бефосилагӣ — яке аз мафҳумҳои асосии математика, ки бар хилофи мафҳуми дискретӣ набудани гусастагиҳо ва тағйирёбии тадриҷиро ифода мекунад. Бефосилагӣ бештар дар ду консепсияи математикӣ – бефосилагии маҷмӯъ ва бефосилагии инъикос (функсия) ба назар мерасад. Инъикоси якқиматаи, ки маҷмӯи Х -ро ба маҷмӯи инъикос менамояд, инъикоси бефосила номида мешавад, агар аз наздикшавандагии пайдарпайии унсурҳои х 1, х 2.х -и маҷмӯи Х ба унсури х-и ҳамин маҷмӯъ наздикшавандагии акси онҳо,.,, ба элементи -и маҷмӯи ба вуқӯъ ояд. Ҳамин тариқ, таърифи бефосилагии инъикос ба тарзи муайян шудани муносибатҳои ҳудудӣ (ин ҷо наздикшавии пайдарпайиҳо) дар маҷмӯи худи Х ва вобаста аст. Фикру мулоҳизаҳо доир ба бефосилагии фазо ва вақт барои муқаррар намудани мафҳумҳои илмии замонавӣ аҳаммияти калон доранд. Мисолҳои бефосилагӣ аз физика: бефосилагии ҷараёни электрикӣ, бефосилагии ҷоришавии моеъ ё газ ва ғ.
Бетте Давис

Ҷоми Волпӣ барои беҳтарин нақши занона Ҷоизаи Доностия Ситора дар "Роҳрави фахрӣ"-и Ҳолливуд Бетте Давис (англисӣ:) (5 Апрел, Октябр, 1989) ҳунарпешаи синамои ИМА аст. Вай дар соли 1938 ҷойизаи Оскар гирифтааст.
Бех

Бех, ё бехдору, ё бехи сафед, ё нишоллобех — гиёҳест бисёрсола. Тавсифоти гиёҳшиносӣ Аз 30 то 80 см қад мекашад. Пояаш сершох, баргаш нештаршакл, гулаш майдаи сафед ё гулобӣ, ғӯзааш байзашакл. Моҳҳои май-июн гул карда, июл-сентябр тухм мебандад. Одатан, дар дашту биёбон, нишебиҳои кӯҳ ва теппаҳо мерӯяд. Дар Тоҷикистон асосан дар кӯҳҳои Мевағул, Қурамаю Зарафшон месабзад; дар байни мардум бо номи "бехдору" маъмул аст. Бехро барои кафкнокии нишолло истифода мебаранд. Корбурдҳо бех ашёи хоми саноатист. Аз он сапонин (12-32 %) мегиранд. Моддаҳои сапонинӣ дар саноати хӯрокворӣ (барои тайёр кардани ҳалво, нӯшокӣ ва ғайра), атриёт, бофандагӣ ва оташнишонӣ ба кор мераванд. Дорушиносон муқаррар кардаанд, ки сапонини бех таъсири зиддимикробӣ ва балғамрон дорад. Аз сапонини холис ваксинаи зидди сӯхтанӣ ва брутселлёз таҳия месозанд. Хосиятҳои шифоӣ Дар тибби мардумӣ қиёми решаи бехро ҳамчун доруи балғамрон (ҳангоми бронхит ва диг. бемориҳои роҳи нафас), талхарон, пешоброн ва исҳоловар истифода мебаранд. Барои ин решаи майдакардаи онро ба як истакон оби ҷӯшидаи хунук андохта, 8-10 соат нигоҳ медоранд ва дар давоми рӯз менӯшанд. Баъзан аз решаи бех чой карда, ҳангоми бемориҳои меъдаю рӯда, пӯст (пиодермия, шукуфа, пучак), аъзои ҷинсӣ, испурч, ҷигар, гурда ва ихтилоли мубодилаи моддаҳо истеъмол мекунанд. Қиёми появу барги бехро ҳамчун доруи исҳоловар ва балғамрон истифода мебаранд.
Бехабари Билгромӣ

Бехабари Балгиромӣ Мир Азаматуллоҳи Ҳусайнӣ (? — 1730, Деҳлӣ) — шоир ва тазкиранигори форсизабони Ҳиндустон. Зиндагинома Аз нисбааш бармеояд, ки дар ш. Балгиром ба дунё омада, дар ҳамон ҷо ба камол расидааст. Таҳсилро дар назди падараш, ки донишманд буд ва бо тахаллуси "Аҳмадӣ" шеър низ мегуфт, оғоз карда, баъдан омӯзишро дар назди уламои дигар идома дод. Пас аз хатми таҳсил ба Деҳлӣ омад ва бо ашхоси маъруф Мирғуломалии Озоди Балгиромӣ, Мирзо Абдулқодири Бедил ва диг. робитаи дустӣ ва эҷодӣ барқарор намуд. Дар доираҳои адабии давр чун шахси муътабар машҳур буд. Аз Бехабари Балгиромӣ девони ашъор шомили 15 ҳазор байт, тазкирае ба номи "Сафинаи Бехабар", маснавии "Гироминома", рисолаҳои "Мо қилла ва далла" (дар моҳияти идрок ва ақл, дурустӣ ва нодурустии онҳо), "Ғубори хотир" (дар одоби сиёсӣ ва ахлоқ) боқӣ мондаанд. Ба ғайр аз улуми адабӣ ва шеър аз мусиқӣ низ огоҳ будааст. Абёти зерин намунаи шеъри ӯянд:.
Бефосилагии мунтазам

Бефосилагии мунтазам — мафҳуми муҳимми таҳлили математикӣ. Функсияи дар маҷмӯи мунтазам бефосила номида мешавад, агар барои ҳар гуна адади 0 чунин адади 0 ёфт шавад, ки аз нобаробарии х 1 -х 2 (1 ва 2 ҷуфти дилхоҳи нуқтаҳои маҷмӯи), нобаробарии (х 1)–(х 2) ҳосил гардад (дар ин таъриф муҳим он аст, ки танҳо ба вобаста аст). Мас., функсияи 2 дар порчаи 0 мунтазам бефосила аст, зеро агар х 1 +х 2 бошад, (х 1)–(х 2) х 1 –х 2. х 1 +х 2 мешавад (х 1 –х 2, х 1 1, 0 х 2 1 ва бинобар ин х 1 +х 2 2 аст). Умуман, агар функсия дар ҳар як нуқтаи порчаи, бефосила бошад, он гоҳ вай дар ҳамин порча мунтазам бефосила мешавад (теоремаи Кантор). Агар бефосилагии функсия танҳо дар интервали ҷой дошта бошад, он гоҳ ба бефосилагии мунтазам дар ин фосила кафолат дода намешавад. Мас., функсияи дар ҳар як нуқтаи интервали бефосила аст, аммо ин бефосилагӣ бефосилагии мунтазам нест. Дар ҳақиқат, агар 1 бошад, барои адади дилхоҳи мусбати (0 1) чунин ду адади х 1 ва х 2 -ро дорем, ки нобаробарии х 1 – х 2 -ро қонеъ мегардонанд (х 1 ва х 2) ва барои онҳо (х 1)–(х 2) 1 аст.
Сабзирезакунон

Сабзирезакунон, бехирезакунон - Як рӯз қабл аз ҷашни арӯсӣ, хешу табор ва ҳамсояҳои тӯйдор (аслан мардон) дар хонаи соҳибҷашн ҷамъ омада, як-ду халта сабзиро реза мекунанд. Ин сабзиҳо дар рӯзи дигар барои пухтани оши палав, ки барои аҳли маҳала оши наҳор дода мешавад, омода карда мешавад. Ҳангоми реза кардани сабзӣ мардон сурудхонӣ, латифаву аскиягӯӣ менамоянд, то ин ки хасташавиро эҳсос накунанд. 1.
Бехатарӣ

Бехатарӣ — вазъи собит ва бидуни хатар, ки ба воситаи корбурди силсилаи чораҷӯиҳо амалӣ мегардад. Истилоҳи Бехатарӣ ба таври васеъ дар ҳамаи соҳаҳо, аз ҷумла дар бахшҳои гуногуни ҳуқуқ, сиёсатшиносӣ мавриди истифода қарор гирифтааст. Масалан, дар Бехатарии дастаҷамъӣ, ки дар амалияи муносиботи байналхалқӣ дар доираи Лигаи Миллатҳо аввалин бор соли 1922 истифода шудааст, низоми амали муштараки давлатҳо мушаххас гардида, мувофиқи Ойинномаи СММ бо мақсади дастгирии сулҳу амнияти байналхалқӣ, ба муқобили ҳама гуна амалҳои таҷовузкорона, сафарбар шудааст. Созмонҳои умумиҷаҳонӣ ва минтақавии бехатарӣ тибқи созишномаҳо барои дифои дастаҷамъии хеш низоми амалҳои муштаракро дар сурати содир шудани иқдомҳои таҷовузкорона ба амал мебарорад. Навъҳои гуногуни Бехатарӣ бо номҳои Бехатарии байналхалқӣ, Бехатарии озуқаворӣ, Бехатарии иқтисодию иҷтимоӣ, Бехатарии экологӣ, Бехатарии энергетикӣ, Бехатарӣ (дар иттилоот) ва ғ. мавҷуданд. Нигаред.
Людвиг ван Бетҳовен

Людвиг ван Бетҳовен) декабри 1770 10, Бонн — 26 марти 1827, Вена) — оҳангсоз, пианинонавоз ва дирижёри Зиндагинома Воқеаҳои Инқилоби Фаронса ва ҳаракати зиддифеодалии вилояти Рейн дар ташаккули ақидаҳои сиёсӣ ва иҷтимоии Бетҳовен нақши бузург бозиданд. Фаъолияти композитории Бетҳовен соли 1782 оғоз ёфт. Вариатсияҳо барои клавир ба мавзӯи марши композитор Э. К. Дреслер, 2 кантатаи ҷавонӣ аввалин асарҳои вокалию симфонии Бетҳовен мебошанд. Соли 1887 Бетҳовен ба Вена рафт ва аз В. А. Мотсарт чанд дарси мусиқӣ омӯхт. Аз соли 1792 то охири умр Бетҳовен дар Вена мондоктори илмҳои Гайдн, И. Г. Албрехтсбергер ва А. Солери омӯзгорони ӯ буданд. Бетҳовен дар Вена ҳамчун пианинонавоз ва бадеҳанавози моҳир, сонӣ чун композитор машҳур гардид. Солҳои 1801-12 асарҳои оламшумули ӯ: сонатаи до диез минор (машҳур чун "Маҳтобӣ", 1801), симфонияи 2-юм, симфонияи 3-юм ("Қаҳрамонӣ"), сонатаҳои "Аврора" ва "Аппассионата", операи "Фиделио", симфонияи 4-ум офарида шудаанд. Соли 1808 Бетҳовен яке аз асарҳои машҳураш симфонияи 5-умро ба итмом расонд ва дар як вақт симфонияи 6-уми "Пасторалӣ"-ро эҷод намуд. Соли 1810 ба фоҷиаи И. В. Ҳёте мусиқии "Эгмонт"-ро навишт. Соли 1812 симфонияҳои 7-ум ва 8-умро офарид. Бетҳовен дар синни 27-солагӣ қобилияти шунавоиашро гум кард ва солҳои 1813-17 фаъолияти эҷодиаш хеле суст шуд. Аз соли 1818 давраи нави нашъунамои эҷодиаш фаро расид: ӯ охирин асарҳои худ — 5 сонатаи фортепианӣ ва 5 квартети ториро навишт. Қуллаи баландтарини давраи охирини эҷодиёти Бетҳовен симфонияи 9-ум аст. Бетҳовен дар охири умр қашшоқ шуда, аз танҳоӣ азият кашид. Ӯро танҳо як зумраи хурди дӯстонаш, ки ақидаҳои пешқадам доштанд, дастгирӣ менамуданд. Эҷодиёт Бетҳовен ба ғайр аз 9 симфония, 48 соната боз 11 увертюра, 5 консерт барои фортепиано ва оркестр, консерт барои скрипка, балети "Офаридаҳои Прометей", 16 квартет барои созҳои торӣ, бисёр сурудҳо ва диг. асарҳо офаридааст. Комёбии барҷастаи эҷодиёти Бетҳовен симфонияҳои 3-юм. Инкишофи образи асосии симфония аз тасвири даҳшатангез ва фоҷиавии қисми якум сар шуда, бо навои ҳаётбахшу шодиангез поён меёбад. Эҷодиёти Бетҳовен дар таърихи санъати ҷаҳон мақоми намоён дорад.
Бехатарӣ (дар иттилоот)

Бехатарӣ (дар иттилоот) — дараҷаи мувофиқи матлаби пуррагӣ, махсусият, дастрасӣ ва самаранокӣ барои ҳифзи маълумот аз гумшавӣ, таҳриф, вайронкунӣ ва истифодаи беиҷозат..
Бехитой

Бехитой (Бекитай) — деҳа (овул) дар ҳайати деҳистони Толди-Булоқи ноҳияи Ҷайили вилояти Чуй, Ҷумҳурии Қирғизистон. Аҳолӣ — 1097 нафар дар соли 2024.
Бехмеварезакунак

Бехмеварезакунак — мошинест барои шустан ва реза кардани бехмеваҳои хӯроки чорво. Қисмҳои асосии бехмеварезакунак муҳаррики электрикӣ, бордон, камераи резакунӣ ва рама мебошанд. Камераи резакунӣ аз боло ва поён ду чархи теғдор, дека ва чархи партоянда дорад. Чархҳои теғдорро муҳаррики электрикӣ ба ҳаракат медарорад. Ба баромадгоҳи бехмеварезакунак рӯдаи резинӣ пайваст мекунанд, ки ба воситаи он бехмеваҳои резашуда ба зарф ё таҳвилнавор мерезанд. Андозаи резаҳо (1-3 мм ё 5-8 мм) бо ёрии чархҳои теғдор танзим карда мешавад. Маҳсулнокии бехмеварезакунак ҳангоми майда (1-3 мм) пора кардани бехмева 4 тсоат ва дар аснои калонтар (5-8 мм) реза кардани он 7 тсоат аст.
Бехлевка (ноҳияи Белгород)

Бехлевка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Белгород, ки дар вилояти Белгород қарор дорад, дохил мешавад.
Бехтеевка (ноҳияи Корочан)

Бехтеевка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Корочан, ки дар вилояти Белгород қарор дорад, дохил мешавад.
Бехтеевка (ноҳияи Прохоров)

Бехтеевка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Прохоров, ки дар вилояти Белгород қарор дорад, дохил мешавад.
Бехудии Балхӣ

Бехудии Балхӣ (1; тақрибан 1543) — шоири тоҷик. Зиндагинома Аз ин шоир тазкиранигор Нисории Бухороӣ дар "Музаккиру-л-аҳбоб" маълумот дода, ӯро чун зодаи Балх ва нашъунамоёфта дар ҳамин ҷо муаррифӣ намудааст. Ин байт аз ӯст: Гар абрӯи туро нашудӣ моҳи нав ғулом, Айём ҳаргизаш наниҳодӣ ҳилол ном.